Eino Tamberg lõpetas 1953. aastal Tallinna Konservatooriumis Eugen Kapi kompositsiooniklassi. Ta on kirjutanud muusikat väga paljudes žanrites - olulisemad neist kuuluvad sümfooniliste teoste ja lavamuusika hulka. Tamberg on olnud hinnatud õppejõud mitme põlvkonna olulistele eesti heliloojatele: tema õpilaste seas on näiteks Raimo Kangro, Peeter Vähi, Toivo Tulev, Margo Kõlar, Urmas Lattikas, Mari Vihmand, Mart Siimer, Mariliis Valkonen.